Uitdrukking: Al moet die kraaie dit uitbringArgieffoto (Foto: iljaberendsen, Pixabay) Uitdrukking: Al moet die kraaie dit uitbring / Die kraaie sal dit uitbring Betekenis: ŉ Geheim of misdaad word altyd bekend Waar kom dit vandaan? Volgens ŉ Oudgermaanse volksgeloof kon kraaie misdade, byvoorbeeld ŉ moord, aan die lig bring. In die Ou Skandinawiese mitologie het die god Odin twee kraaie gehad, Hugin en Munin (simbole van dié gedagte en herinnering); alles wat hulle gehoor en gesien het, het hulle aan hom oorvertel. In ŉ Middeleeuse verhaal waarsku ŉ kraai sy meester teen dreigende gevaar, en vertel hom ook sommer van die owerspel van sy vrou.